User:Amin Xəlilzadə/sandbox

 Qara Xəlil

Hacıyev Xəlil Lələkişi oğlu 1912-ci ildə indiki Kəlbəcər rayonunda yerləşən Keti dağının yaxınlığında yerləşən Sarıyer yaylağında anadan olub.

Onun atası Təklə elində öz igidliyi, çevikliyi, gözü açıqlığı ilə tay-tuşlarından seçilən Hacı Balakişi oğlu Lələkişi el-obada böyük hörmət, nüfuz qazanmışdı. O, tünd qaçarağında ata atılıb minər, atı çapa-çapa əyilib yerdən papaq götürər və sərrast atəşlə gülləni üzükdən keçirərdi. Gülləsi hədəfə dəyməyəndə və yaxud bir iş ürənyincə olmayanda Lələkişi bığının uclarını çeynəyər ya da ayağını yerə bərk vurub hirsini soyudardı.

Lələkişinin oğlu Qara Xəlil də öz ağıl-kamalı ilə bütün elat camaatının hörmətini qazanmışdı. Böyükdən - kiçiyədək hamı onunla fəxr edirdi. Deyilənə görə Qara Xəlilin əl-ayağı o qədər sayalı olub ki, var-dövlət başından tökülürmüş. Onun saysız-hasabsız qoyun sürüləri, ilxı-ilxı atları, dəvələri varmış. Qara Xəlil olduqca səxavətli kişiymiş. O, neçə-neçə kasıb övladlarına toy edər, qızlara cehiz alıb bağışlayardı. Elat camaatının müşkül işlərinə çarə qılan Qara Xəlil məclislərin yaraşığıymış. O, müxtəlif bölgələrdən özünə çoxlu dost qazanmışdı. Kəlbəcərdən Aşıq Şəmşir, rayon prokuroru Əli Səmədov, Beyləqandan Qara Hüseyn, Talıb kişi, Qərbi Azərbaycandan Tapdıq Əmiraslanov, Yunis Rzayev, Bərdədən Həmid kişi və başqa tanınmış şəxsləri buna misal göstərmək olar. Qara Xəlil bir ferma müdiri kimi kolxoz quruculuğu işlərində də yaxından iştirak etmişdi. Repressiya illərində Qara Xəlilə haqsız olaraq 23 il həbs kəsilsə də, çox keçmədən bəraət qazanaraq Ceyran bulağında Səməd Vurğuna, Osman Sarıvəlli və Aşıq Şəmşirə böyük ziyafət təşkil etmiş, tərəkəmə camaatı adından onlara minnətdarlığını bildirmişdir.

Təklə elini bu böyük şəxsiyyəti 1968-ci ildə vəfat edir. O Kəlbəcərdə günbəzdə dəfn edilib.